b"\n_START_ARTICLE_\nAmbulatorij\n_START_PARAGRAPH_\nAmbulatorij ali korni obhod (srednjeve\xc5\xa1ka latin\xc5\xa1\xc4\x8dina: Ambulatorium, 'prostor za hojo', od ambulare 'hoditi') je pokrit hodnik okoli samostana. Izraz se v\xc4\x8dasih uporablja tudi kot prostor za procesijo na vzhodnem koncu katedrale ali velike cerkve in le\xc5\xbei za oltarjem. \xc5\xa0e posebej je bil priljubljen pri romarjih v cerkvah, kot so postaje na poti v Santiago de Compostela._NEWLINE_Korni obhod se je pojavil od romanike dalje. S kornim prostorom je povezan z lo\xc4\x8dnimi prehodi. Kornemu obhodu je pogosto priklju\xc4\x8den polkro\xc5\xbeni venec kapel, ki se odpirajo v obhod, vidne pa so tudi na fasadi. Razporeditev kapel je bila vezana na razpored obokov. V gotskem obdobju je bile mo\xc4\x8dno zastopane, saj so zajete z rebrastimi oboki._NEWLINE_Korni obhod je imel obi\xc4\x8dajno liturgi\xc4\x8dno funkcijo, in je bil uporabljen kot prostor za procesijo duhovnikov in privr\xc5\xbeencev. V zgodovinskih romarskih cerkvah je slu\xc5\xbeil romarjem, da so lahko nemoteno opravili procesije, saj so vanj vstopili skozi enega od stranskih hodnikov, \xc5\xa1li okoli kora in na drugi strani izstopili. \xc5\xa0li so mimo \xc5\xa1tevilnih oltarjev v kapelah relikvij, zaradi katerih so pri\xc5\xa1li molit."